Die Pos | News | Leer kinders oor waardes
23 February 2018 l Ronél van Jaarsveld l Views: 151 l 24 days ago
Die Dameskring van Modimolle glo dat die vestiging van sulke waardes vir elke ouer belangrike is.
Die organisasie bied op Vrydag 13 April ’n Waardes vir woelwaters-werkwinkel aan. Belinda Campher, ’n gekwalifiseerde arbeidsterapeut, disleksiespesialis en spelterapeut, bied die werkwinkel aan.
Dit handel onder meer oor normale ontwikkeling, wanneer moet ’n ouer of onderwyser bekommerd wees, gedrag en dissipline, kinderseksualiteit, hoe geloof aan kinders oorgedra word, hoe om aan ’n kind se emosionele behoeftes te voorsien en ander praktiese wenke.
’n Handleiding oor dié kwessies is ook beskikbaar. Die Dameskring het reeds meer as 1 200 van die handleidings versprei. Dit word ook in Engels en Sotho vertaal.
Die werkwinkel vind om 17:30 vir 18:00 by die Abraham Kriel-kinderhuis se hoofsaal plaas. Die koste is R150 per persoon. Vir meer inligting, bel vir Linda Booyse by tel. 076 801 3891 of Alita Rose by tel. 082 552 8049.